CELEX: 
Language: et
Date: 2013-11-16 00:00:00
Title: 2013/576/EL: Euroopa Parlamendi otsus, 17. aprill 2013 , Euroopa Toiduohutusameti 2011. aasta eelarve täitmisele heakskiidu andmise kohta#Euroopa Parlamendi resolutsioon, 17. aprill 2013 , tähelepanekutega, mis on Euroopa Toiduohutusameti 2011. aasta eelarve täitmisele heakskiidu andmist käsitleva otsuse lahutamatu osa

16.11.2013   
            
            
               ET
            
            
               Euroopa Liidu Teataja
            
            
               L 308/228
            
         EUROOPA PARLAMENDI OTSUS,
   17. aprill 2013,
   Euroopa Toiduohutusameti 2011. aasta eelarve täitmisele heakskiidu andmise kohta
   (2013/576/EL)
   EUROOPA PARLAMENT,
   
               —
            
            
               võttes arvesse Euroopa Toiduohutusameti 2011. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Toiduohutusameti eelarveaasta 2011 raamatupidamise aastaaruande kohta koos ameti vastustega (1),
            
         
               —
            
            
               võttes arvesse nõukogu 12. veebruari 2013. aasta soovitust (05753/2013 – C7-0041/2013),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185,
            
         
               —
            
            
               võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002, (3) eriti selle artiklit 208,
            
         
               —
            
            
               võttes arvesse Euroopa Parlamendi ja nõukogu määrust (EÜ) nr 178/2002, (4) millega asutatakse Euroopa Toiduohutusamet, eriti selle artiklit 44,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (5) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning keskkonna-, rahvatervise ja toiduohutuse komisjoni arvamust (A7-0074/2013),
            
         
               1.
            
            
               annab heakskiidu Euroopa Toiduohutusameti tegevdirektori tegevusele ameti 2011. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Toiduohutusameti tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
      
      
         
            Peasekretär
         
         Klaus WELLE
      
   
   
      (1)  ELT C 388, 15.12.2012, lk 92.
   
      (2)  EÜT L 248, 16.9.2002, lk 1.
   
      (3)  ELT L 298, 26.10.2012, lk 1.
   
      (4)  EÜT L 31, 1.2.2002, lk 1.
   
      (5)  EÜT L 357, 31.12.2002, lk 72.
   
      EUROOPA PARLAMENDI RESOLUTSIOON,
      17. aprill 2013,
      tähelepanekutega, mis on Euroopa Toiduohutusameti 2011. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse Euroopa Toiduohutusameti 2011. aasta lõplikku raamatupidamise aastaaruannet,
               
            
                  —
               
               
                  võttes arvesse kontrollikoja aruannet Euroopa Toiduohutusameti eelarveaasta 2011 raamatupidamise aastaaruande kohta koos ameti vastustega (1),
               
            
                  —
               
               
                  võttes arvesse nõukogu 12. veebruari 2013. aasta soovitust (05753/2013 – C7-0041/2013),
               
            
                  —
               
               
                  võttes arvesse Euroopa Liidu toimimise lepingu artiklit 319,
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (2) (edaspidi „finantsmäärus”), eelkõige selle artiklit 185,
               
            
                  —
               
               
                  võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002, (3) eriti selle artiklit 208,
               
            
                  —
               
               
                  võttes arvesse Euroopa Parlamendi ja nõukogu määrust (EÜ) nr 178/2002, (4) millega asutatakse Euroopa Toiduohutusamet, eriti selle artiklit 44,
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (5) eriti selle artiklit 94,
               
            
                  —
               
               
                  võttes arvesse kodukorra artiklit 77 ja VI lisa,
               
            
                  —
               
               
                  võttes arvesse eelarvekontrollikomisjoni raportit ning keskkonna-, rahvatervise ja toiduohutuse komisjoni arvamust (A7-0074/2013),
               
            
                  A.
               
               
                  arvestades, et kontrollikoda märkis, et on leidnud piisavalt kinnitust Euroopa Toiduohutusameti (edaspidi „amet”) 2011. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
               
            
                  B.
               
               
                  arvestades, et ameti 2011. aasta eelarve oli 77 309 800 eurot, mis on 2010. aasta eelarvega (74 700 000 eurot) võrreldes 3,49 % rohkem, ning arvestades, et ametit rahastatakse täielikult liidu toetusest;
               
            
         Eelarvehaldus ja finantsjuhtimine
      
      
                  1.
               
               
                  võtab teadmiseks, et eelarveaasta jooksul tehtud eelarve jälgimise jõupingutused annavad panuse püsivalt kõrge eelarve täitmise määra säilitamisse (98,47 %, 2010. aastal 98,8 %);
               
            
                  2.
               
               
                  märgib, et maksete assigneeringute täitmise määr oli 82,05 %, mis on eelmise aastaga võrreldes (83,51 %) veidi madalam;
               
            
                  3.
               
               
                  märgib, et 2011. aastal anti ametile liidu eelarvest rahalisi vahendeid summas 78 800 000 eurot; võtab teadmiseks, et 2011. aasta lõpuks oli 355 ametikohast täidetud 334 ning ametis töötas 109 lepingulist töötajat ja riikide lähetatud eksperti; palub ametil parandada ametikohtade täitmise määra, kuid on täielikult teadlik, et ametil on tema asukoha tõttu teatavad transpordiga seotud raskused;
               
            
                  4.
               
               
                  tuletab ametile meelde, et ta peab paremini järgima aastasuse põhimõtet; on seisukohal, et 2011. aasta oli uude peakorterisse kolimise ja sellega seotud arvelduste hilinemise tõttu eriline;
               
            
         Kinnisvarapoliitika
      
      
                  5.
               
               
                  märgib, et amet soetas 2011. aasta detsembris uue peakorterihoone 36,8 miljoni euro eest, mis tasutakse 25 aasta jooksul kvartalipõhiste maksetena, tekitades intressimakseid summas 18,5 miljonit eurot; märgib lisaks, et kontrollikoda on arvamusel, et amet oleks võinud koostöös eelarvepädevate institutsioonidega püüda leida säästlikuma lahenduse, mis oleks täielikult kooskõlas finantsmäärusega ja järgiks usaldusväärse finantsjuhtimise põhimõtet;
               
            
                  6.
               
               
                  märgib ameti andmetele tuginedes, et amet esitas ehitusprojekti eelarvepädevatele institutsioonidele 2005. aastal ja leppis kokku ostuhinna tasumises 25 aasta jooksul ning et eelarvepädevad institutsioonid kiitsid ehitusprojekti heaks; märgib, et kontrollikoja soovituse alusel esitati komisjonile täiendavate maksete assigneeringute taotlus, et katta kogu ostuhind ainult ühe maksega; märgib siiski, et praeguses majanduslikult raskes olukorras ei olnud võimalik sellise makse tegemiseks assigneeringuid ametile suurendada; märgib, et kõnealuse ostutehingu üksikasjad tõid kaasa ameti hoonekulude vähenemise võrreldes varem kasutatud rendipindadega;
               
            
         Ümberpaigutused
      
      
                  7.
               
               
                  märgib kontrollikoja aruande ja ameti aasta tegevusaruande põhjal, et 2011. aastal tehti eelarves 13 ümberpaigutust; märgib eelkõige, et 2,46 miljonit eurot paigutati I jaotisest ümber II jaotise infrastruktuuri ja infotehnoloogia eelarveridadele, et pakkuda vahendeid infotehnoloogiasüsteemide ja finantssüsteemide kohandamiseks seoses reorganiseerimise ja üleminekuga tekkepõhisele raamatupidamisarvestusele ning et suurendada vahendeid kolimiseks lõplikku asukohta ning lõpliku asukoha sisustuseks; märgib lisaks, et ümberpaigutusi tehti ka II ja III jaotise sees; võtab murelikult teadmiseks kontrollikoja märkuse, et kõnealune olukord viitab eelarve kavandamise ja täitmisega seotud puudustele ning on vastuolus sihtotstarbelisuse põhimõttega;
               
            
         Huvide konflikt ja läbipaistvus
      
      
                  8.
               
               
                  väljendab heameelt asjaolu üle, et kontrollikoda viis läbi auditi, mille eesmärk oli hinnata huvide konflikti küsimuste lahendamise poliitikat ja menetlusi neljas Euroopa Liidu ametis, sh Euroopa Toiduohutusametis, ning tutvustas auditi tulemusi oma eriaruandes nr 15/2012;
               
            
                  9.
               
               
                  võtab murelikult teadmiseks, et kontrollikoja auditileidude kohaselt ei hallanud amet kohapeal toimunud auditeerimise lõppedes (2011. aasta oktoobris) huvide konflikti olukordi nõuetekohaselt; märgib siiski, et amet on vahepeal juba välja töötanud läbimõeldumad eeskirjad huvide konflikti haldamiseks; on sellegipoolest mures selle pärast, et need eeskirjad ei ole aidanud saavutada soovitud tulemusi;
               
            
                  10.
               
               
                  väljendab heameelt selle üle, et 2012. aasta oktoobris korraldati kõigile juhatuse liikmetele kohustuslik eetikat ja ausust käsitlev istung; palub juhatusel oma tegevusjuhendit tulemuslikult rakendada ja võtta vastu sätted, millega vältida nn pöördukse juhtumeid ja nende eest karistada, et hoida tulevikus ära endise juhatuse esimehe juhtumiga sarnaseid olukordi;
               
            
                  11.
               
               
                  võtab teadmiseks, et amet on kavandanud sõltumatuse poliitika hindamise 2013. aasta lõpuks ja on kohustunud kaaluma muu hulgas võimalust avaldada usalduse kuritarvitamise korral kohaldatavate menetluste tulemused, sealhulgas sellise menetluse tulemused, kus kontrollitakse teadusliku läbivaatuse ausust, ning laiendama ja tugevdama huvide konfliktiga tegeleva komitee volitusi, et need sarnaneks näiteks Prantsuse toidu, keskkonna ja töö sanitaarohutuse riikliku ameti (ANSES) eetiliste normide ja huvide konflikti ennetamise komiteele antud volitustega; palub, et amet annaks sellest eelarve täitmisele heakskiidu andmise eest vastutavale institutsioonile teada võimaluse korral 2013. aasta oktoobriks;
               
            
                  12.
               
               
                  kutsub ametit üles alustama huvide konfliktiga seotud küsimustes struktureeritud dialoogi kodanikuühiskonnaga ning kutsuma asjaomaseid organisatsioone ühist huvi pakkuvaid küsimusi kokkulepitud kava alusel avameelselt arutama ning teavitama eelarve täitmisele heakskiidu andmise eest vastutavat institutsiooni vähemalt kaks korda aastas nimetatud arutelude tulemustest; märgib, et amet on sidusrühmadega ja kodanikuühiskonnaga peetavat dialoogi intensiivsemaks muutnud; on seisukohal, et need dialoogid tuleb institutsionaliseerida ja et ameti juhatus peab neid arvesse võtma;
               
            
                  13.
               
               
                  väljendab muret selle pärast, et ametit kritiseeriti läbipaistvuse puudumise pärast seoses iga-aastaste huvide deklaratsioonide avaldamisega ning huvide konflikti käsitleva koolituse puudumise pärast; nõuab, et nende puuduste kõrvaldamiseks võetaks meetmeid, ning nõuab tungivalt, et amet annaks võetud meetmetest eelarve täitmisele heakskiidu andmise eest vastutavale institutsioonile aru; väljendab heameelt tõsiasja üle, et kõik ameti ekspertide iga-aastased huvide deklaratsioonid on nüüd ameti veebisaidil avaldatud ja kättesaadavad;
               
            
                  14.
               
               
                  nõuab tungivalt, et amet peaks huvide konfliktide küsimust ka edaspidi üheks oma prioriteetidest, et kaitsta oma usaldusväärsust ja tagada üldsuse usaldus toiduohutuse vastu, ning nõuab, et amet annaks võimalikult üksikasjalikult ja täpselt teada, kuidas ta kavatseb kontrollikoja aruande ja parlamendi resolutsioonide peamised soovitused ellu viia; nõuab, et seoses asutamismääruse läbivaatamise algusega käsitletaks huvide konflikti teemat äärmiselt tähelepanelikult, sest määruse läbivaatamise käigus oleks võimalik kehtestada Majanduskoostöö ja Arengu Organisatsiooni (OECD) poolt kirjeldatud kõrgeimad juhtimisstandardid ja see oleks kasulik ameti juhtimisstruktuurile, sõltumatusele ja teadustöö kvaliteedile; on seisukohal, et ameti asutamismääruse läbivaatamine on väga hea võimalus suurte muutuste algatamiseks ametis, kes vastutab toidu- ja keskkonnaohutuse kohta liidu tasandil objektiivse teadusliku nõu andmise eest;
               
            
                  15.
               
               
                  soovitab tungivalt, et selleks, et vältida ameti töötajate asumist kohe pärast ametist lahkumist tööle sarnasel ametikohal tööstuses või asjaga seotud lobiametis või vastupidi, tuleks huvide konflikti vältimiseks kehtestada konkreetsete tegevusvaldkondade jaoks piisav nn mahajahtumisaeg ja sellest kinni pidada;
               
            
                  16.
               
               
                  märgib, et amet on pärast kontrollikoja auditit ja eriaruande nr 15/2012 avaldamist võtnud rea meetmeid, muu hulgas järgmised:
                  
                              —
                           
                           
                              2007. aastal võttis amet kasutusele tervikraamistiku võimalike huvide konflikti vältimiseks ning on kõnealust raamistikku hiljem regulaarset läbi vaadanud ja ajakohastanud;
                           
                        
                              —
                           
                           
                              alates 2011. aastast on amet tugevdanud kõnealust raamistikku läbivaadatud sõltumatuse poliitika ja teaduslike otsustamisprotsesside vastuvõtmisega; on aga mures läbivaadatud poliitika asjakohasuse pärast, sest 2012. aastal paljastasid kaks valvsat vabaühendust - Corporate Europe Observatory ja Earth Open Source - mitu huvide konflikti; nõuab, et amet teeks sõltumatuse poliitikas edasisi parandusi ja keelaks muu hulgas sidemed ettevõtetega seotud asutustega;
                           
                        
                              —
                           
                           
                              2013. aasta lõpuks on kavandatud ameti sõltumatuse poliitika ja selle rakenduseeskirjade läbivaatamine;
                           
                        
                              —
                           
                           
                              2012. aasta juulis võttis amet kasutusele komisjoni esitatud eetikat ja usaldusväärsust käsitleva raamistiku ning on vastu võtnud kingitusi käsitlevad eeskirjad;
                           
                        
                              —
                           
                           
                              2012. aastal määrati ametisse eetikanõustaja;
                           
                        nõuab tungivalt, et amet jätkaks kontrollikoja soovituste elluviimist, et vältida mis tahes huvide konflikti oma eri valitsemis- ja tegevusstruktuurides, ning annaks eelarve täitmisele heakskiidu andmise eest vastutavale institutsioonile enne 2013. aasta oktoobrit aru eespool nimetatud poliitika ja menetluste kohta, samuti edasiste arengute kohta seoses huvide konflikti haldamisega;
               
            
                  17.
               
               
                  tunnustab ameti püüdlusi huvide konflikti ärahoidmise ja haldamise parandamiseks; märgib aga, et valvsad vabaühendused ja isegi muud toiduohutuseksperdid kahtlevad endiselt ameti välisekspertide sõltumatuses ja pädevuses, näiteks sisesekretsioonisüsteemi kahjustavate kemikaalide töörühma ekspertide puhul; rõhutab asjaolu, et selle tagajärjel on ameti töö kahtluse alla seatud, nagu juhtus näiteks 2012. aasta detsembris Berliinis sisesekretsioonisüsteemi kahjustavate kemikaalide väikeste annuste mõju teemal toimunud Teadusuuringute Ühiskeskuse ja NIEHSi (National Institute for Environmental Health Sciencies) ühisseminaril;
               
            
                  18.
               
               
                  märgib, et juhatus valis oma esimehe avalikul koosolekul; tuletab siiski meelde, et 2010. aasta eelarve täitmisele heakskiidu andmise menetluse käigus nõudis parlament, et juhatuse esimehe valimiseks kasutataks avalikku hääletust, ja loodab, et see nõudmine täidetakse;
               
            
                  19.
               
               
                  märgib, et OECD juhised, millel põhineb kontrollikoja eriaruanne nr 15/2012 ja mis annavad sellele küsimusele rahvusvahelise võrdlusaluse, ei ole mõeldud ametite jaoks ja need ei vasta detsentraliseeritud ametite konkreetsetele vajadustele; tunnustab komisjoni kavatsust koostada suunised huvide konflikti haldamiseks, nagu on sätestatud „ELi detsentraliseeritud ameteid käsitleva ühise lähenemisviisi järelmeetmete tegevuskavas”;
               
            
                  20.
               
               
                  rõhutab ameti võetud kohustust alustada 2012. aasta oktoobris esimest huvide deklaratsioonide juhuvalimi hindamist, et kontrollida nende vastavust hiljuti vastuvõetud sõltumatuse poliitikale ja selle rakenduseeskirjadele; märgib aga, et protokollid vajasid veel täiendamist ja seetõttu lükati hindamine edasi; palub, et amet annaks eelarve täitmisele heakskiidu andmise eest vastutavale institutsioonile teada, mis edasilükkamise põhjustas ja milline ajakava on hindamiseks ette nähtud;
               
            
                  21.
               
               
                  väljendab heameelt ameti kava üle käivitada 2013. aastal pilootprojekt, millega anda osa reguleeritud toodete valdkonnas tehtavast teadustööst, mida praegu teevad väliseksperdid, ametis töötavatele ekspertidele; märgib, et sellega tehakse algust toidu koostisosade ja geneetiliselt muundatud organismide alal; nõuab, et amet annaks eelarve täitmisele heakskiidu andmise eest vastutavale institutsioonile tulemuste kohta rohkem teavet;
               
            
                  22.
               
               
                  märgib rahuloluga, et amet on lisanud alates 2011. aastast oma aasta tegevusaruandesse eraldi osa, milles kirjeldatakse meetmeid, mida on võetud ameti sõltumatuse poliitika rakendamiseks, ning on sellega osaliselt vastanud Euroopa Parlamendi 23. oktoobri 2012. aasta resolutsioonis (ameti 2010. aasta eelarve täitmisele heakskiidu andmise kohta) (6) esitatud soovitusele;
               
            
                  23.
               
               
                  väljendab heameelt tõsiasja üle, et ameti tegevdirektori, kõrgemate juhtide ja teaduskomisjonide ekspertide elulookirjeldused on nüüd koos huvide deklaratsioonidega ameti veebisaidil üleval; võtab teadmiseks, et amet püüab läbipaistvust suurendada, kuid on endiselt seisukohal, et neid sätteid tuleks kohaldada ka kõigi ametis töötavate ekspertide suhtes, nagu nõuti ka 2010. aasta eelarve täitmisele heakskiidu andmise menetluse käigus; mõistab, et antud küsimusega tuleb pidevalt tööd teha; palub, et amet teavitaks eelarve täitmisele heakskiidu andmise eest vastutavat institutsiooni võimalikult kiiresti selles vallas astutud sammudest;
               
            
         Siseaudit
      
      
                  24.
               
               
                  märgib ameti andmetele tuginedes, et 2011. aastal viis komisjoni siseauditi talitus läbi tegevuse kavandamise ja eelarvestamise kindlust andva auditi, samal ajal kui siseauditi üksus viis läbi kolm kindlust andvat auditit, mis käsitlesid komisjoniliikmete valiku protsessi, ekspertide panust teaduslikesse arvamustesse (huvide konflikti järgselt) ning ameti lõpliku asukohaga seotud kulude vaheläbivaatust;
               
            
                  25.
               
               
                  märgib rahuloluga, et juhtkond on aktsepteerinud kõik siseauditi talituse auditi põhjal esitatud 11 soovitust (mitte ühtegi kriitilise tähtsusega, kaks väga olulist, seitse olulist ja kaks soovituslikku) ning viis kuuest väga olulisest soovitusest on rakendatud ja ootavad siseauditi talituse järelmeetmeid ning kuuenda soovituse rakendamine on pooleli; märgib samuti, et siseauditi üksus esitas ühe väga olulise ja kaks olulist soovitust ning 11 väga olulisest soovitusest on viis rakendatud ja kuue rakendamine pooleli; märgib, et ühtegi kriitilise tähtsusega soovitust täitmata ei ole;
               
            
                  26.
               
               
                  viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 17. aprilli 2013. aasta resolutsioonile (7) ametite tulemuste, finantsjuhtimise ja kontrolli kohta.
               
            
         (1)  ELT C 388, 15.12.2012, lk 92.
      
         (2)  EÜT L 248, 16.9.2002, lk 1.
      
         (3)  ELT L 298, 26.10.2012, lk 1.
      
         (4)  EÜT L 31, 1.2.2002, lk 1.
      
         (5)  EÜT L 357, 31.12.2002, lk 72.
      
         (6)  ELT L 350, 20.12.2012, lk 77.
      
         (7)  Vastuvõetud tekstid, P7_TA(2013)0134 (vt käesoleva Euroopa Liidu Teataja lk 374).